Якое б адметнае мерапрыемства ні праводзілася ў гонар Максіма Танка, землякі, калі іх запрашалі туды, ніколі не ўдарылі тварам у гразь. Найперш – сваткаўцы. У размове ўспаміналася юбілейная вечарына з нагоды 70-годдзя Яўгена Іванавіча, якая праходзіла ў Мінску, у оперным тэатры. Дэлегацый панаехала з усіх саюзных рэспублік. Былі там і прадстаўxadнікі Мядзельшчыны – першы сакратар райкама партыі Барыс Путрык, старшыня мясцовага калгаса “Зара” Іосіф Тарасёнак, настаўнікі Іван Берняковіч і Вольга Пястун. Землякам далі слова ў апошнюю чаргу. Яшчэ дома вырашылі, што на трыбуну пойдзе Вольга Іванаўна, таму і ў прэзідыум яе запрасілі.